Cewache

**Cewache** (sanoista *cen* eli 'pelata' ja *wachije* eli 'lohikäärme') on Euroopassa, pääosin Kastameressä, Walesissa ja Kyporiassa, pelattu strategialautapeli, jonka juuret ulottuvat kauas Aasiaan. Pelillä on myös huomatta pelaajaryhmä Khalifornian sisämaa-alueilla.

Cewachen esikuvina ovat länsimaalainen shakki, japanilainen shogi ja kiinalainen xiangqi.

## Säännöt

Cewachea pelataan 9x9 kokoisella ruutulaudalla, joka on jaettu kolmeen osaan: kotialueeseen, joka käsittää itsestä katsottuna kaksi alinta vaakariviä, taistelukenttään, joka käsittää laudan viisi keskimmäistä vaakariviä, sekä vihollisalueeseen, joka käsittää itsestä katsottuna laudan kaksi ylintä vaakariviä. Nappuloiden liikkuvuus vaihtelee sen mukaan, millä laudan osalla ne sijaitsevat.

Cewachessa häviäminen on varsin erikoista. Shakissa tai shogissa, joissa kummassakin pelaaja häviää kun hänen kuninkaansa (tai shogissa kenraalinsa) joutuu mattiin, eli ei pysty enää pakenemaan uhatuksi joutumista. Cewachessa pelaaja häviää, kun hänelle kertyy kymmenen häviöpistettä. Häviöpisteitä kerääntyy aliupseerin, kenraalin tai lohikäärmeen menettämisestä, jonka vuoksi näiden nappuloiden "uhraaminen" vaikeutuu. Myös jokaisesta kenraaliinsa kohdistetusta uhkauksesta pelaaja saa yhden häviöpisteen. Useimmat pelaajat pyrkivät voittamaan uhkauksien sarjalla, koska vastustajan nappuloiden lyöminen laudalta on paljon vaikeampaa ja taktisempaa kuin uhkauksien tekeminen.

Maailmanmestaruusotteluissa yhdessä pelissä kummallakin pelaajalla on tunti aikaa pelata siirtonsa. Mikäli kumpikaan pelaaja ei ylitä kymmentä häviöpistettä, enemmän häviöpisteitä saanut häviää. Tasapelejä ei cewachessa tunneta, joten jos pelaajat saavat yhtä paljon häviöpisteitä, pelataan uudelleen eikä edellistä lasketa kunnolla pelatuksi. Maailmanmestaruusottelussa myöskään vain uhkauksista johtuvia häviöpisteitä ei sallita, eli ainakin yhden häviöpisteen on täytynyt tulla nappulan lyömisestä laudalta.

### Siirrot ja korotus

Cewachessa on yhteensä seitsemän nappulaa: sotilas, keihäsmies, jousimies, sotavaunu, aliupseeri, kenraali ja lohikäärme. Pelin vahvin nappula on lohikäärme, heikon taasen sotilas. Korotettuina monet nappulat muuttuvat vahvemmiksi.

* Sotilas liikkuu yhden askeleen eteenpäin, mutta voi syödä myös sivuille, vihollisalueelle päästyään se korottuu aliupseeriksi.
* Keihäsmies liikkuu niin pitkälle kuin halutaan suoraan eteenpäin, vihollisalueelle päästyään se korottuu aliupseeriksi.
* Jousimies liikkuu vinottain niin pitkälle kuin halutaan kohti vihollisaluetta, jonne päästyään se korottuu aliupseeriksi.
* Sotavaunu liikkuu kotialueella yhden askeleen joka suuntaan, mutta taistelukentällä se voi liikkua shakin tornin tapaan eli pysty- ja vaakarivejä niin pitkälle kuin halutaan. Vihollisalueella sotavaunun liikkuvuus taantuu samaan kuin kotialueella.
* Aliupseeri liikkuu koti- ja vihollisalueilla niin pitkälle kuin halutaan joka suuntaan. Taistelukentällä sen liikkuvuus rajoittuu yhteen askeleen joka suuntaan. Aliupseerin menettämisestä pelaajalle koituu yksi häviöpiste.
* Kenraali on pelin tärkein nappula ja voi liikkua joka suuntaan yhden askeleen. Se voi kotialueelta poistuessaan siirtyä myös saman puolen nappuloiden yli, mutta se ei saa paeta uhkausta tällä "ylisiirrolla". Kenraalin menettämisestä pelaajalle koituu kolme häviöpistettä.
* Lohikäärme siirtyy pysty- ja vaakarivejä pitkin niin pitkälle kuin halutaan ja se voi liikkua myös yhden askeleen vinottain. Lohikäärmeen menettämisestä pelaajalla koituu kaksi häviöpistettä.

### Nappuloiden asettelu

Nappuloiden asettelu on aluekohtaista ja myös nappuloiden määrä vaihtelee. Maailmanmestaruusotteluissa ja muissa virallisissa peleissä noudatetaan seuraavia nappulalukuja ja -asettelua:

* seitsemän sotilasta taistelukentän alimmalla riville niin, että reunoilla on kaksi ja keskellä kolme
* kaksi keihäsmiestä sotavaunujen viereen
* kaksi jousimiestä keihäsmiesten viereen
* kaksi sotavaunua alimman rivin kulmaruutuihin
* kaksi aliupseeria jousimiesten viereen
* yksi kenraali aliupseerien väliin
* yksi lohikäärme kenraalin eteen